靚佬湯在高山之間展開直升機追逐戰，又從二千呎高空游繩爬上直升機。
靚佬湯拍檔西蒙柏奇與榮雷美斯悉數回歸，搞笑之餘亦上陣演繹驚險動作場面。
《正義聯盟》「超人」亨利卡菲爾今集加盟，飾演好打得的特工，與靚佬湯激戰連場。
湯女郎雲妮莎卻比曾盛傳是新任「湯嫂」，雖然二人皆否認，但她與靚佬湯的對手戲仍睇頭十足。
今集講到特工伊頓亨特（湯告魯斯飾）牽頭的「職業特工隊」因為一次任務出錯，讓致命武器落入「組織」手中，令世界陷入一連串不堪設想的危機，亨特再次將一切攬上身，準備與隊友好好收拾殘局，彌補過失。但中情局已開始質疑他的忠誠和動機，面對刺客以至舊盟友的各路追殺，亨特與戰友孤立無援，又不得不竭力阻止下一波全球危機發生。演員方面，今集堪稱「大曬冷」，除了主要演員西蒙柏奇（Simon Pegg）、榮雷美斯（Ving Rhames）、兩位前任「湯女郎」莉碧嘉費格遜（Rebecca Ferguson）及米雪蒙娜漢（Michelle Monaghan）悉數回歸，新血《正義聯盟》「超人」亨利卡菲爾（Henry Cavill）及《王冠》雲妮莎卻比（Vanessa Kirby）亦頗為吸睛，其中雲妮莎曾被傳有機成為「湯嫂」，在片中自然更矚目。
兼任監製的靚佬湯出名對導演人選要求極高，然而今集他力邀上集導演、金像編劇基斯杜化麥哥利（Christopher McQuarrie）繼續編導。深得靚佬湯欣賞的麥哥利近年已跟湯合作過五次，他謂，年屆五十六歲的靚佬湯非常「不錫身」，不時鼓勵他設計近乎不可能的動作場口。「我知道上集湯獨力攀附在正起飛的A400軍用機，已經嚇窒不少人（笑），但今集的動作場面更癲，包括在雪山之間展開直升機追逐戰、亡命墜落四十呎、從二千呎高空游繩爬上直升機等等，認真說，若換轉是我，我一定不敢演！」麥哥利更強調這些場面不單靠綠幕拍攝出來，而是靚佬湯與特技組用了兩年時間去訓練和籌備，誠意爆燈。
除了駕駛直升機，靚佬湯還因此片，成為史上首位演員親試二萬五千呎高空軍事跳傘，體力與毅力實在超乎想像。不過，見慣大場面的靚佬湯卻有老貓燒鬚的一天，在拍攝一場相對簡單的跳天台戲時，他不慎摔裂腳踝，當時各大傳媒皆關注靚佬湯的健康，誰知他又在六個星期內瘋狂做物理治療，短時間內恢復拍攝，可見雖然靚佬湯已年過半百，但他似乎從未想過退下火線，《職業特工》系列相信長拍長有！